da en en en fr de da id da nb da da da da nb da da en da da da da da da da da da da da da da da da en en
Uforglemmelige greb, Zishan og Mads gjorde det - Svanholm Cricketklub
Tirsdag d. 25. august 2020 kl. 09:21 af Henrik Pfaff
Førsteholdet spillede ude mod Ishøj på en pitch, der levede op til sit ry. Især i begyndelsen absolut ingen uforudsigelighed om bolden kom op, holdt nede eller var normal. Det betød, at vi var 3 ude for 25, 4 for 42 og en spiller, der kunne holde sig inde, var kravet.
Den blev nede, forklarede Adnan Akmal, efter han blev kastet ud på denne bold. Det gjorde den ikke,
som dette 'bevis' viser
Og den rolle er Zishans. Igen, igen holdt han sammen på en vaklende gærdeside og mens pitchen efterhånden som bolden blød blødere, blev mere forudsigelig, havde han sammen med Mads Henriksen en gærdestand, der bragte os fra 4/42 til 5/130, hvor Mads blev grebet efter 66 point på 83 bolde. Ingen er bedre end ham til at straffe alt løst. Zishan (39på 63 bolde) spillede op til ham og hvad der måske på papiret kunne virke som en defensiv halvleg var matchwinning. Wahab Hashmi bidrog med 23 og vi var ude i sidste over for 205, en flot halvleg mod et fjendtligt kasteangreb på en svær pitch.
Smukt backfoot-drive fra Zishan
Zishan styrer ”sikkert” bolden gennem slippen
Skal vi sige, at det er en sekser fra Mads
Ups – Toqeer Ahmad kastet ud
Hamid Shah fik under gærdehalvlegen en af de bolde, der steg fra god længde lige under skulderen og var i store smerter med en stor udposning. Han var med i marken i en første slip, men kunne ikke kaste, så vi var uden en spinner.
Fem af Ishøjs gærder kom ud efter greb fra keeper Wahab Hashmi – to nærmest uforglemmelige – det ene løb han 30 meter ud i legsiden og kastede sig og fik bolden i næven nede ved jorden. Det andet var nærmest ækvilibristisk taget, mens han kastede sig baglæns. I det hele taget fungerede markspillet fornemt og alle greb blev holdt, Ishøj ude for 79 på 25 overe.
Saud Munir har gjort stor nytte efter sit come back . Her fik han et af Ishøjs farligste våben Delawar Khan ud ben for på første bold ogkun en enkelt bold adskilte ham fra et hattrick i hans første over. Han endte med 4/28, mens Jonas Henriksen tog sig af halen (4/17) og Toqeer Ahmad de to øverste gærdespillere for 9.
Markopstilling til Saud Munirs forsøg på et hattrick, der endte med 3 gærder på 4 bolde
Ækvilibristgreb fra Adnan Akmak, der ellers leve at være keeper i Pakistan
Slut på Ishøj. En gærdespiller skier Saud Munir
Om lørdagen (holdet spillede tre kampe på fire dage, den første mod KB – tidligere omtalt) mødte 1. holdet ude Soranerne i en T 20 og vandt i en absolut forglemmelig kamp md 10 stående. Soranerne 91/9 (Hamid Shah 3/12, Atta Ullah 3/23) og vi passerede på 14 overe uden gærdetab. Hamid Shah 52 not out, Jonas Henriksen 38 not out.
Når vi nu er ved det med uforglemmelig, så er det helt sikkert, at andetholdet gerne vil glemme en nærmest håbløs indsats ude mod AB, hvor vi var all out for 51, hvilket AB passerede for 5. gærder.
3. holdet vandt hjemme over Nordvest, der startede med 59, hvilket vi passerede for 2 gærder.
Juniorholdet kunne torsdag se på regn og der blev afviklet en kastekonkurrence, hvor kun Abdullah Mahmood kunne ramme gærdet (en gang) – så vandt 1-0, men fik to turneringspoints er er ubesejrede og har allerede vundet rækken
Landsholdet har et stort program på Svanholm Park med seks kampe, selvom Nordic Cup er aflyst.
2. holdet spiller T 20 torsdag ude mod Ishøj II og T 50 hjemme mod Ishøj II og Kolding lørdag og søndag, 3. holdet ude søndag mod AB II og juniorholdet ude torsdag mod Glostrup for ikke at glemme old boys rivalopgør ude tirsdag i Glostrup.
Førsteholdet spiller om T 20 DM i Herning lørdag i et alle mod alle stævne mod KB og Skanderborg. Nr. 1 og 2 spiller d. 19.september om en plads i ECL- cup næste år. Det var det stævne i Spanien, vi spillede med i sidste år